ඇල්පිටිය බටුවන්හේන පදිංචි සමින්ද රුක්ෂාන් ගුරුසිංහ බැටරියෙන් ක්‍රියා කරන අඩු වියදම් දෙමුහුන් මෝටර් රථයක් සාර්ථකව නිපදවා ඇත.ඇල්පිටිය ආනන්ද මධ්‍ය මහ විද්‍යාලයේ අධ්‍යාපනය ලබා රත්මලාන ජර්මන් කාර්මික විද්‍යාලයෙන් මෝටර් රථ කාර්මික ශිල්පය පිළිබඳව හදාරා එම පාඨමාලාවේ තුන්වන අදියර සමත් වී මේ වනවිට මෝටර් රථ ඉංජිනේරු ආයතනයේ පූර්ණකාලීන මෝටර් රථ කාර්මික ශිල්ප පාඨමාලාවක් හදාරමින් සිටි.සිය නව නිෂ්පාදනය පිළිබඳ අදහස් දැක්වූ ඔහු මෙසේ කීය.මම පාසලේ දී නිර්මාණකරණය හා තාක්ෂණවේදය විෂය දැනුම භාවිත කොට නව නිපැයුම් කිරීම ආරම්භ කළා.උපුල් පුංචිහේවා ගුරුතුමාගේ උපදෙස් පරිදි මුලින්ම ජංගම දුරකථනය භාවිතා කර දුරස්ථ පාලකයක් නිපදවූවා.